โรงเรียนชลราษฎรอำรุง

โรงเรียนชลราษฎรอำรุง เป็นโรงเรียนที่ตั้งอยู่ในอำเภอเมืองชลบุรี จังหวัดชลบุรี เป็นโรงเรียนมัธยมศึกษาขนาดใหญ่พิเศษ และ เป็นโรงเรียนชายล้วนประจำจังหวัดชลบุรี โดยมีผู้อำนวยการชื่อ ดร.รุ่งทิพย์ พรหมศิริ โดยมีชื่อที่เรียกกันติดปากของชาวชลบุรีว่า “ชลชาย” โรงเรียนชลราษฎรอำรุง ตั้งอยู่เลขที่ 215  หมู่ที่ 3  ถนนพระยาสัจจา  ตำบลบ้านสวน  อำเภอเมืองชลบุรี จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18  สำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่  67 ไร่  2 งาน 69.7 ตารางวา  เปิดสอนระดับมัธยมศึกษาตอนต้น (มัธยมศึกษาปีที่ 1 - มัธยมศึกษาปีที่ 3) เฉพาะนักเรียนชาย และระดับมัธยมศึกษาตอนปลาย (มัธยมศึกษาปีที่ 4 - มัธยมศึกษาปีที่ 6) เปิดสอนแบบสหศึกษา

**ประวัติ**
โรงเรียนชลราษฎรอำรุง ถือกำเนิดโดย หลวงวรพินิจบุรพการได้อุทิศเรือนหลังหนึ่งสร้างเป็นโรงเรียนขึ้นที่วัดต้นสน เมื่อปี พ.ศ. 2441 ชื่อโรงเรียนบุรพการ ต่อมาได้ยกฐานะเป็นโรงเรียนประจำจังหวัดชลบุรีเมื่อปี พ.ศ. 2443
เมื่อ พ.ศ. 2457 โรงเรียนประจำจังหวัดชลบุรี(บุรพการ) และโรงเรียนอุดมพิทยากรรวมเป็นโรงเรียนเดียวกัน เรียกว่า โรงเรียนประจำจังหวัดชลบุรี เปิดสอนระดับมัธยมศึกษาที่บุรพการ และระดับประถมศึกษาที่อุดมพิทยากร ต่อมาชาวชลบุรีได้ร่วมกันบริจาคสมทบทุนสร้างโรงเรียนประจำจังหวัดชลบุรีที่โรงเรียนอนุบาลชลบุรีในปัจจุบัน แล้วเสร็จในปี พ.ศ. 2460 ได้ย้ายนักเรียนทั้งสองโรงเรียนมาเรียนรวมกันเป็นเอกเทศ เปิดการเรียนการสอนแบบสหศึกษา โรงเรียนได้พัฒนาทั้งทางด้านการจัดการศึกษา ปริมาณนักเรียนและอาคารสถานที่ตลอดมาจนกระทั่งทางราชการสั่งให้แยกนักเรียนเป็นชายและหญิง เมื่อวันที่ 24 พฤศจิกายน 2474 สหศึกษาจึงเลิกไป แต่โรงเรียนสตรียังไม่มีสถานที่จึงอาศัยเรียนร่วมกันไปก่อน และแยกออกไปเป็น โรงเรียนชลกันยานุกูล เมื่อวันที่ 10 กันยายน 2479 โรงเรียนได้เติบโตมาโดยตลอดโดยเฉพาะด้านปริมาณนักเรียนสถานที่โรงเรียนคับแคบไป จึงย้ายโรงเรียนไปตั้งที่ใหม่บริเวณศูนย์การค้าวรพรต
วันที่ 3 มิถุนายน 2484 เป็นวันแรกที่ย้ายโรงเรียนจากสถานที่เดิมมาตั้งใหม่ที่บริเวณถนนสุขุมวิท บนเนื้อที่ประมาณ 13 ไร่ ของวัดอรัญญิกาวาส เพื่อขยายโรงเรียนให้กว้างขึ้น หลังจากนั้นโรงเรียนได้พัฒนาการสอนโดยเปิดสอนระดับเตรียมอุดมศึกษาและเปลี่ยนชื่อโรงเรียนใหม่เป็น โรงเรียนชลราษฎรอำรุง ในปัจจุบัน ชาวส้ม-ฟ้า จึงถือว่า วันที่ 3 มิถุนายน ของทุกปีเป็นวันคล้ายวันสถาปนาโรงเรียน
เมื่อ พ.ศ. 2501 โรงเรียนชลราษฎรอำรุงเข้าโครงการโรงเรียนมัธยมแบบประสมรุ่นที่ 4 กรมวิสามัญได้ส่งเจ้าหน้าที่มาสำรวจโรงเรียน เพื่อดำเนินการสร้างอาคารเรียนและอารารประกอบ แต่ไม่สามารถขยายโรงเรียนได้ตามโครงการได้ นารถ มนตเสวี ผู้ว่าราชการจังหวัดชลบุรีในสมัยนั้น ได้มองเห็นถึงความสำคัญและประโยชน์ของการศึกษา ได้พิจารณาจัดสรรที่ดินของกองทัพอากาศไทยประมาณ 70 ไร่บริเวณสี่แยกบ้านสวนริมถนนสุขุมวิทติดกับถนนวิรัชศิลป์ และแยกวิรัชศิลป์ริมถนนวิรัชศิลป์กับถนนพระยาสัจจา ให้เป็นที่ตั้งของโรงเรียนในปัจจุบัน

**ทำเนียบผู้บริหาร**

**แผนผังโรงเรียน**
 อาคาร 1 หลวงวรพินิจบุรพาการ มี 3 ชั้น ชั้นที่1 เป็นอาคารสำนักงาน ประกอบด้วย ห้องผู้อำนวยการ ห้องฝ่ายบริหารงานบุคคลการเงินและสินทรัพย์ ห้องฝ่ายบริหารงานวิชาการ ห้องธุรการ ห้องนโยบายและแผน ห้องฝ่ายสนับสนุนการศึกษา ส่วนชั้นที่ 2 - 3 เป็นห้องเรียนและห้องพักครูของกลุ่มสาระภาษาต่างประเทศ  - อาคาร 2 ราษฎรร่วมจิต มี 4 ชั้น กลุ่มสาระการเรียนรู้สังคมศึกษา ศาสนาและวัฒนธรรม ชั้น 1, 2 และ 3 โดยมีสะพานเชื่อมต่อกับ อาคาร 5 ชั้นล่างเป็นห้องพักครูกลุ่มสาระการเรียนรู้สังคมศึกษา ศาสนาและวัฒนธรรม และห้องพักครูกลุ่มสาระการเรียนรู้คณิตศาสตร์ โดยชั้นที่ 2 มีห้องศูนย์การเรียนรู้อาเซียน ส่วนชั้นที่ 3 มีห้องจริยศึกษา และชั้นที่ 4 มีห้องภูมิปัญญา- อาคาร 3 นารถ มนตเสวี มี 3 ชั้น เป็นห้องเรียนของกลุ่มสาระการเรียนรู้ศิลปะ ด้านล่างเป็นอ่างกักเก็บน้ำ- อาคาร 4 อาคารเฉลิมพระเกียรติ 72 พรรษามหาราช เป็นอาคารที่ระเบียงมี 6 ชั้น และดาดฟ้า (ปิด) ที่ชั้นสองมีห้องประชุมผกากรองและทองอุไร ชั้น 3 - 5 เป็นกลุ่มสาระการเรียนรู้วิทยาศาสตร์และ ชั้น 6 โครงการ English program  - อาคาร 5 ชมสุนทร มี 4 ชั้น ชั้นที่ 1 และชั้นที่ 2 เป็นของกลุ่มสาระการเรียนรู้คณิตศาสตร์ ส่วนชั้นที่ 3 และชั้นที่ 4 เป็นของกลุ่มสาระการเรียนรู้ภาษาไทย- อาคาร 6 สมาคมศิษย์ชลราษฎรอำรุง และงานแนะแนว มี 2 ชั้น ชั้นที่ 1 เป็นห้องเรียน ห้องพักครูและให้คำปรึกษางานแนะแนว ชั้นที่ 2 เป็นห้องเรียนและห้องสมาคมศิษย์เก่าชลราษฎรอำรุง- อาคาร 7 อบจ. อุทิศ (กลุ่มอาคารศูนย์กีฬาและนันทนาการ) มี 2 ชั้น ชั้นที่ 1 เป็นห้องพักครูกลุ่มสาระการเรียนรู้สุขศึกษาและพลศึกษา ชั้นที่ 2 เป็นห้องประชุมสารภี- อาคาร 8 พระยาสัจจาภิรมย์ มี 3 ชั้น โดยประกอบด้วย หอประชุมยูงทอง ชั้น 3, โรงอาหาร ชั้น 1, ห้องสมุดเฉลิมพระเกียรติกาญจนาภิเษก ชั้น 2, ห้องเรียนคอมพิวเตอร์ ชั้น 2 และห้องพักครูภาษาอังกฤษ ชั้น 2 - อาคาร 9  เป็นอาคารเรียนขนาด 7 ชั้น ชั้น 1 เป็นห้องประชุม ดร.เสนาะ อุนากูล และที่ทำการห้องเรียนสีขาวและฝ่ายบริหารทั่วไป- ห้องสมุดเฉลิมพระเกียรติกาญจนาภิเษก ตั้งอยู่บนอาคาร 8 พระยาสัจจาภิรมย์ เป็นห้องสมุดขนาดกลางมีหนังสือมากกว่า 200,000 เล่ม ภายในจัดในลักษณะตามแบบมาตรฐานมีสื่ออุปกรณ์อิเล็กทรอนิกส์ คอมพิวเตอร์ในการสืบค้นข้อมูล โต๊ะหมู่บูชา และ ของสะสมที่หายากจำพวกเหรียญกษาปณ์ ธนบัตร หรือ หนังสือจดหมายเหตุ- หอพระพุทธมงคลชลประชานาถ สร้างขึ้นเมื่อ พ.ศ. 2528 เป็นศาลาทรงจตุรมุข ย่อมุมไม้สิบสอง ภายในประดิษฐาน พระพุทธมงคลชลประชานาถ ซึ่งประดิษฐานบนฐานชุกชี 2 ชั้น และมีตู้หนังสือธรรมะ  เป็นที่ยึดเหนี่ยวจิตใจของนักเรียน บุคลากร เป็นห้องเรียนพระพุทธศาสนาอีกด้วย - ศาลเจ้าพระยาสุรสีห์ ตั้งขึ้นเมื่อ พ.ศ. 2543 อยู่บริเวณลานธรรม เยื้องกับหอพระฯ โดยศาลหลักปัจจุบันเป็นหลักที่สองตั้งเมื่อ พ.ศ. 2558 ภายในประดิษฐาน เจว็ดจารึกนามเจ้าพระยาสุรสีห์ที่บริจาคโดยนักเรียนชั้น ม.5/13 ปี 2558 บริเวณศาลมีตุ๊กตาช้างม้า ตุ๊กตาคนรับใช้ ตุ๊กตาละครรำ จำนวนหลายร้อยตัว เป็นที่ยึดเหนี่ยวจิตใจของนักเรียน บุคลากร- สำนักงานกลุ่มบริหารงานกิจการนักเรียน ตั้งอยู่บริเวณด้านหน้าโรงเรียน ฝั่งประตูพระยาสัจจา- ห้องประชาสัมพันธ์ ตั้งอยู่บริเวณด้านหน้าโรงเรียน ตรงข้ามสำนักงานบริหารงานกิจการนักเรียน ฝั่งประตูพระยาสัจจา- ลานรวมใจส้ม-ฟ้าใช้เป็นลานเอนกประสงค์และใช้เข้าแถวหรือประกอบพิธีทางศาสนา พิธีถวายพระพรชัยมงคลเนื่องในวันเฉลิมพระชนมพรรษา หรือพิธีสำคัญในวาระต่าง ๆ- ลานธรรม ลานใต้ต้นไม้ร่มรื่น อยู่บริเวณหลังธนาคารโรงเรียน- ธนาคารโรงเรียน ตั้งขึ้นเมื่อ พ.ศ. 2550
และยังมีอาคารและพื้นที่อื่น ๆ อีก ได้แก่ ลานธรรม, อนามัยโรงเรียน, โรงฝึกงาน 1-4, อาคารเกษตร, โรงยิมเนเซียม, สนามบาสเกตบอล, สนามฟุตซอล, ศาลาจตุรมุข, สนามฟุตบอล, โดมพละศึกษา และเขตบ้านพักครู-บุคลากร

**กลุ่มงานภายใน**
 สำนักผู้อำนวยการ ดร.รุ่งทิพย์ พรหมศิริ เป็นผู้อำนวยการ- กลุ่มบริหารงานวิชาการ  นางสาวเดือนเพ็ญ ตันเงิน เป็นรองผู้อำนวยการ- กลุ่มบริหารทั่วไป นางศรันย์กร ชัยพิพัฒน์ เป็นรองผู้อำนวยการ- กลุ่มบริหารงานบุคคล การเงิน และสินทรัพย์ นางสาววิราภรณ์ ส่งแสง เป็นรองผู้อำนวยการ- กลุ่มบริหารงานกิจการนักเรียน นายพีรเดช พัชรปัญญาพร เป็นรองผู้อำนวยการ- กลุ่มสาระการเรียนรู้ภาษาไทย นางสาวรุ่งนภา มั่งคั่ง เป็นหัวหน้ากลุ่มสาระการเรียนรู้- กลุ่มสาระการเรียนรู้คณิตศาสตร์ นายรณชัย พลอยเพ็ชร เป็นหัวหน้ากลุ่มสาระการเรียนรู้- กลุ่มสาระการเรียนรู้วิทยาศาสตร์และเทคโนโลยี นายธนายุต จันทราเขต เป็นหัวหน้ากลุ่มสาระการเรียนรู้- กลุ่มสาระการเรียนรู้สังคมศึกษา ศาสนา และวัฒนธรรม นางวสิชา พ้นภัยพาล เป็นหัวหน้ากลุ่มสาระการเรียนรู้- กลุ่มสาระการเรียนรู้ภาษาต่างประเทศ นางนภาลักษณ์ ตั้งอรุณศิลป์ เป็นหัวหน้ากลุ่มสาระการเรียนรู้- กลุ่มสาระการเรียนรู้การงานอาชีพ นางเสาวรัตน์ สายถิ่น เป็นหัวหน้ากลุ่มสาระการเรียนรู้- กลุ่มสาระการเรียนรู้ศิลปะ นายสุรศักดิ์ ดิษฐปาน เป็นหัวหน้ากลุ่มสาระการเรียนรู้- กลุ่มสาระการเรียนรู้สุขศึกษาและพลศึกษา นายศานิต โหนแหย็ม เป็นหัวหน้ากลุ่มสาระการเรียนรู้- กลุ่มงานคอมพิวเตอร์ นางสาววรนุช แสงจันทร์ เป็นหัวหน้ากลุ่มงาน- กลุ่มงานพัฒนาหลักสูตร นายจิตบุณย์ กุลสุวรรณ เป็นหัวหน้ากลุ่มงานพัฒนาหลักสูตร- กลุ่มงานพัฒนาระบบเครือข่าย ฯ นางปัณณภัสส์ มีวรรณ เป็นหัวหน้ากลุ่มงาน- งานประกันคุณภาพการศึกษา นางกุหลาบ สำราญสุข เป็นหัวหน้างาน- งานนโยบายและแผน นางสาววันดี แนบเชย เป็นหัวหน้างาน- งาน English Program นางสาวเรวดี มีสุข เป็นหัวหน้างาน- งานแนะแนว นางสาววิมพ์วิภา ศรีวิชชุทัศนีย์ เป็นหัวหน้างานแนะแนว- งานห้องสมุด นางสาวกฤติยาภรณ์ สุริยะ และ นางสาวจารุวรรณ เลี่ยมเปี่ยม เป็นครูบรรณารักษ์ประจำห้องสมุด- งานธนาคารโรงเรียน นางกรรณิการ์ หงษ์เจ็ด ร่วมกับ นางวาสนา ดีมิศรี เป็นหัวหน้างาน- งานอนามัยโรงเรียน นางสาวพิชชาภรณ์ พรหมศิริ เป็นครูพยาบาลประจำห้องอนามัย

**หลักสูตรที่เปิดสอน**
โรงเรียนชลราษฎรอำรุงเปิดสอนในระดับมัธยมศึกษาตอนต้นตามที่กรมสามัญศึกษากำหนด และระดับมัธยมศึกษาตอนปลายตอนปลายสายสามัญ โดยแบ่งตามกลุ่มสาระการเรียนรู้ที่เน้นดังนี้- วิทยาศาสตร์-คณิตศาสตร์ 
** โครงการห้องเรียนพิเศษวิทยาศาสตร์-คณิตศาสตร์ (SMTE) ห้องที่ 3  (จำนวน 1 ห้องเรียน)
** วิทยาศาสตร์-คณิตศาสตร์ ห้องเรียนพิเศษ (MEP) ห้องที่ 1 (จำนวน 1 ห้องเรียน)
** วิทยาศาสตร์-คณิตศาสตร์ ห้องเรียนพิเศษเตรียมอุตสาหกรรมการแพทย์ครบวงจร ห้องที่ 4 (จำนวน 1 ห้องเรียน)
** วิทยาศาสตร์-คณิตศาสตร์ ห้องเรียนพิเศษเตรียมวิศวกรรมศาสตร์ ห้องที่ 5 (จำนวน 1 ห้องเรียน)
** วิทยาศาสตร์-คณิตศาสตร์ ทั่วไป ห้องที่ 11-16 (จำนวน 6 ห้องเรียน)- ภาษาอังกฤษ-คณิตศาสตร์ 
**ห้องเรียนพิเศษ (MEP) ภาษา (จีน-ญี่ปุ่น-เกาหลี)-คณิตศาสตร์  ห้องที่ 2 (จำนวน 1 ห้องเรียน)
**ภาษาอังกฤษ-คณิตศาสตร์ ทั่วไป ห้องที่ 6-10 (จำนวน 5 ห้องเรียน)

**คณะกรรมการสภานักเรียน**
โรงเรียนชลราษฎรอำรุง มีการจัดการเลือกตั้งคณะกรรมการสภานักเรียนขึ้นเป็นการทั่วไปในทุกปีการศึกษา เพื่อดำเนินกิจกรรมนโยบายต่าง ๆ ตามที่หาเสียงไว้และสนองนโยบายจากท่านผู้อำนวยการและคณะครูตามที่ได้รับมอบหมาย ซึ่งพรรคที่ดำรงตำแหน่งในตอนนี้คือ NEW WAVE

**วันสำคัญเกี่ยวกับโรงเรียน**
วันสถาปนาโรงเรียน
ตรงกับวันที่ 3 มิถุนายนของทุกปี โดยเป็นวันที่ย้ายโรงเรียนมาตั้งที่บริเวณริมถนนสุขุมวิท ซึ่งเป็นที่ของวัดอรัญญิกาวาส โดยจะมีพิธีสักการะพระพุทธรูปประจำโรงเรียน ศาลเจ้าพระยาสุรสีห์ และสิ่งศักดิสิทธิ์ทั่วไปและเหล่าบุรพจารย์ที่บริเวณลานกลางแจ้ง และมีพิธีทำบุญโรงเรียนอุทิศแก่เหล่าบุรพจารย์ผู้ก่อตั้ง

**ศิษย์เก่าที่มีชื่อเสียง**
 สมเด็จพระวันรัต (นิรันตร์ นิรนฺตโร)- พระราชวรเมธาจารย์ เจ้าคณะจังหวัดชลบุรี- พระยาบริรักษ์เวชชการ (ไล่ฮวด ติตติรานนท์) องคมนตรี- พลเอกพิจิตร กุลละวณิชย์  องคมนตรี- หลวงจำเดิมเผด็จศึก (เต็กเจ้ง ฐิติวร)- หลวงวิชันเนตินาท (กิมเจ็ง วรรณประภา)- นายกมล วรรณประภา อดีตรัฐมนตรีว่าการกระทรวงมหาดไทย- นายสุชาติ ชมกลิ่น  รัฐมนตรีว่าการกระทรวงแรงงาน- พล.ต.ท.แฝด วิชพันธ์ - นายชลอ บุปผเวช  ผู้พิพากษาศาลอุธรณ์- นายทำนอง สิงคารวณิชย์ อดีตอธิบดีกรมการข้าว- พล.ต.อ.พจน์ เภกะนันท์ อดีตอธิบดีกรมตำรวจ- นายวิฑูร จักกะพาก อดีตปลัดกระทรวงมหาดไทย- นาวาโทสว่าง เจริญผล ร.น. อดีตอธิบดีกรมประมง- นายอธึก สวัสดีมงคล คนไทยตัวอย่างและผู้ก่อตั้งยุวพุทธิกสมาคม จังหวัดชลบุรี- นายสมหวัง จูตะกานนท์ ผู้ว่าราชการจังหวัด- นายเสรี สืบสงวน อดีตอธิบดีกรมทางหลวง- ดร.เสนาะ อูนากูล อดีตผู้ว่าการธนาคารแห่งประเทศไทย- นายอนันต์ อนันตกูล- นายอุทัย ใจหงษ์- พลเอกอิสระพงศ์ หนุนภักดี อดีตผู้บัญชาการทหารบกและอดีตรัฐมนตรีว่าการกระทรวงมหาดไทย- พลอากาศเอก ธีร์ศิลป์ คัมภีรญาณนนท์ ผู้บัญชาการกองบัญชาการยุทธทางอากาศคนแรกของกองทัพอากาศไทย อดีตสมาชิกวุฒิสภา อดีตรองผู้บัญชาการทหารสูงสุด- พลตำรวจเอกวิสุทธิ์ กิตติวัฒน์- พล.ต.ต.วีระ อนันตกูล- นายสมเจตต์ วิริยะดำรงค์- นายประเสริฐ ลิ้มภักดี- นายอุทัย พิมพ์ใจชน อดีตประธานสภาผู้แทนราษฎร และรัฐมนตรีว่าการกระทรวงพาณิชย์- รองศาสตรจารย์ประณต นันทิยะกุล- รองศาสตราจารย์มีชัย วรสายัณห์- นายสันตศักย์ จรูญ งามพิเชษฐ์ ประธานกรรมาธิการการท่องเที่ยว อดีตรัฐมนตรีช่วยว่าการกระทรวงสาธารณสุข- นายชมภู กาญจนนาค นักการเมือง- นายแพทย์สนอง อูนากูล นายกสมาคนโรคเบาหวานแห่งประเทศไทย- นายแพทย์รุจิ รุจิรัตน์- นายสุวัฒน์ วรดิลก นักประพันธ์อาวุโส- นายสมบุญ ลีเส็ง  หรือ  ชาตรี  ศรีชล  นักร้อง นักประพันธ์ เพลงลูกทุ่ง  
*นายปราจีน  ทรงเผ่า  นักประพันธ์เพลง  นักเรียบเรียงเสียงประสาน อดีตหัวหน้าวงดนตรี ดิอิมพอสซิเบิล วงสตริงคอมโบ้แชมป์ประเทศไทย 3 ปี ซ้อน (2512, 2513 และ 2515)    
*นายเชาวลิต  วงศ์เจริญ  หรือ  สด จิตรลดา  แชมป์โลกรุ่นฟลายเวท (112 ปอนด์) ของสภามวยโลก WBC
*นิติพงษ์ เสลานนท์ นักฟุตบอลทีมชาติไทย
*นาย รังสิต ศิรนานนท์ หรือ อ้วน รังสิต นักแสดงและนายแบบ
*นาย อรุณพงศ์ ชัยวินิตย์ (ชื่อ-สกุลเดิม : พงศธร สุภิญโญ) หรือ ดิว เดอะสตาร์ 5 นักร้อง

**อ้างอิง**

**แหล่งข้อมูลอื่น**
  โรงเรียนชลราษฎรอำรุง จังหวัดชลบุรี date=2011-04-02 
หมวดหมู่:โรงเรียนในอำเภอเมืองชลบุรี
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนชายในประเทศไทย
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาชลบุรี ระยอง